Tekniikan Maailman kohukirjoitus havahdutti suuren joukon puutarhasta, omavaisuudesta ja yleensä luonnosta kiinnostuneita bloggareita kirjoittamaan aiheesta. Olen lueskellut kirjoituksia kiinnostuneena. Kirjoituksissa ilmaistaan kasvava huoli hyönteisten tulevaisuudesta. Toisena kantavana teemana on Jyrkänpesän Hunajan ilmaan heittämä ajatus uudesta yhteisestä tempauksesta hyönteisten puolesta Miljoona ötökkä tekoa. Monet bloggaajat ovat tarttuneet haasteeseen #miljoonaotokkatekoa tunnuksella.
Suuri kuva
Suuressa kuvassa asia on hieman monimutkaisempi ja vaatii useamman tahon asenteen ja muutakin muutosta. Sen kokonaisuuden ymmärtäminen ja hallitseminen on aivan liian suuri pala haukattavaksi. Asutuksen laajentuminen, ilmaston muutos ja maataloustuotannon muutos ovat esimerkkeinä mainiten.
Yksittäinen viljelijä on tekemisissään hyvin paljon riippuvainen oman maan, Eu:n poliitikkojen maatalouspoliittisista päätöksistä ja markkinoiden käyttäytymisestä. Suuruuden ja tehokkuuden vaatimus maataloudessa ei oikein edistä monimuotoisuutta. Euroopan Unionin määräämät tiukat viljelyvaatimukset ja viljelyalueiden määritelmät sitovat viljelijöiden kädet.
Pieni piha
Niin kuin monet kirjoittajat ovat jo todenneet, jokainen pihan omistaja tai haltijakin voi osallistua haasteeseen niin halutessaan. Pieni pihani saa jonkinlaisen hyönteishotellin tulevana kesänä se olkoon minun ensimmäinen ötökkätekoni tähän haasteeseen. Pikkupihassani on jo valmiiksi paljon hyönteisiä ruokkivia kasveja ja lupaan pitää huolta, että niitä on jatkossakin. Yritän kiinnittää huomiota siihen, että kukkivia kasveja on koko kauden. Syksyyn pitänee kiinnittää erityistä huomiota.
Toivotaan, että Yle tarttuu tähän ideaan ja saadaan valtakunnallinen haastekampanja aikaiseksi.